B4-0879, 0888, 0889, 0893, 0911, 0916 και 0922/96

Ψήφισμα σχετικά με την πολιτική ενημέρωσης της Επιτροπής για την ΣΕΒ από το 1988 και με τα μέτρα που έλαβε για τη διασφάλιση της συμμόρφωσης προς την απαγόρευση εξαγωγής και για την εξάλειψη της νόσου

Το Ευρωπαϊκό Κοινοβούλιο,

- έχοντας υπόψη τις απαντήσεις του Προέδρου Santer και του Επιτρόπου Fischler της 16ης Ιουλίου 1996 σχετικά με την απόφασή του για τη BSE,

- έχοντας υπόψη τα ψηφίσματά του: της 14ης Ιουνίου 1990 για τη σπογγώδη εγκεφαλοπάθεια των βοοειδών (ΣΕB) ((ΕΕ C 175 της 16.7.1990, σελ. 173)), της 22ας Ιανουαρίου 1993 για τη ΣΕΒ ((ΕΕ C 42 της 15.2.1993, σελ. 273)), επί τη βάσει της έκθεσης Α3-0368/92, της 28ης Μαρτίου 1996 για τα μέτρα της Επιτροπής για τη ΣΕΒ ((ΕΕ C 117 της 22.4.1996, σελ. 55)) και της 6ης Ιουνίου 1996 για τις συνέπειες των αποφάσεων του Συμβουλίου Γεωργίας της 3ης και 4ης Ιουνίου 1996 για τα μέτρα που πρέπει να ληφθούν για την εξάλειψη της ΣΕΒ ((ΣΠ της ημερομηνίας αυτής, Μέρος ΙΙ, σημείο 11)),

A. λαμβάνοντας υπόψη το αποτέλεσμα της δημόσιας ακρόασης που διεξήγαγαν η Επιτροπή Περιβάλλοντος και η Επιτροπή Γεωργίας στις 24 και 25 Ιουνίου 1996, καθώς και το γεγονός ότι η Επιτροπή δεν έχει ακόμα απαντήσει σε όλα τα αιτήματά του,

Β. λαμβάνοντας υπόψη τις καταστροφικές σήμερα επιπτώσεις της κρίσης της «τρελής αγελάδας», της οποίας αποκαλύπτονται κάθε μέρα και περισσότερο ο πολύπλοκος χαρακτήρας και οι επιπτώσεις, καθώς και ότι η κρίση αυτή οδήγησε στην απώλεια εμπιστοσύνης της κοινής γνώμης έναντι του διατροφικού τομέα αλλά και έναντι των διοικητικών και πολιτικών υπευθύνων για τη διαχείριση της κρίσης τόσο σε ευρωπαϊκό όσο και σε εθνικό επίπεδο,

Γ. λαμβάνοντας υπόψη τις πρόσφατες αναφορές στον Τύπο σχετικά με τη BSE και τις πιθανές αποφάσεις σε ότι αφορά την πολιτική ενημέρωσης έναντι των καταναλωτών της Ευρωπαϊκής Ένωσης, καθώς και την πιθανή παραβίαση της απαγόρευσης στις εξαγωγές βοείου κρέατος από το Ηνωμένο Βασίλειο,

1. καταγγέλλει την εμφανή απροθυμία ορισμένων τμημάτων της Επιτροπής και των κρατών μελών να αντιμετωπίσουν κατά τρόπο διαφανή το κρίσιμο πρόβλημα της BSE μόλις προέκυψε[semigr ] πιστεύει ότι πρέπει να καταβληθεί κάθε προσπάθεια για να βελτιωθεί η αποτελεσματικότητα και η αξιοπιστία των ευρωπαϊκών θεσμικών οργάνων, τα οποία συχνά κατηγορούνται για έλλειψη διαφάνειας στις διαδικασίες λήψης των αποφάσεών τους και για απομάκρυνση από τις πραγματικές ανησυχίες των ευρωπαίων πολιτών[semigr ]

2. εκφράζει την ανησυχία του διότι ένα εσωτερικό έγγραφο της Επιτροπής, το οποίο δημοσιεύθηκε στον Τύπο, αφήνει να διαφανεί ότι η Επιτροπή δεν άσκησε το καθήκον της να παράσχει τη δέουσα ενημέρωση σχετικά με τους κινδύνους που συνδέονται με την BSE και φέρεται ότι ενθάρρυνε ένα κράτος μέλος να σταματήσει να δημοσιεύει τα αποτελέσματα των ερευνών του[semigr ]

3. εμμένει στην άποψη ότι πρέπει να διατεθούν πλήρη πληροφοριακά στοιχεία για όλες τις ενέργειες στις οποίες προέβησαν η Επιτροπή και οι άλλες αρχές της Ευρωπαϊκής Ένωσης από τότε που εμφανίσθηκε για πρώτη φορά η BSE, κατά τη δεκαετία του '80[semigr ] κάθε παραπληροφόρηση ή απόκρυψη πληροφοριών πρέπει να αποσαφηνισθεί στην έρευνα, ενώ το Ευρωπαϊκό Κοινοβούλιο θα πρέπει να ενημερωθεί σχετικώς[semigr ]

4. τονίζει ότι η εν λόγω επιδημία δεν μπορεί να καταπολεμηθεί εάν δίδεται προτεραιότητα στη λειτουργία της εσωτερικής αγοράς και όχι στην προστασία της υγείας των καταναλωτών και της ζωής των ανθρώπων που ζουν εντός και εκτός της Ευρωπαϊκής Ένωσης[semigr ]

5. ζητεί, στο πλαίσιο αυτό, από την Επιτροπή να επανεξετάσει την υφιστάμενη εσωτερική της οργάνωση με στόχο να ενισχύσει την αποτελεσματικότητά της και να εφαρμόσει ενισχυμένους ελέγχους στον τομέα της ασφάλειας των προϊόντων διατροφής και της προστασίας των καταναλωτών και της δημόσιας υγείας, σε στενή συνεργασία με τις αρμόδιες υπηρεσίες των κρατών μελών[semigr ]

6. ζητεί τη λήψη έκτακτων μέτρων από την Επιτροπή, τα οποία να προβλέπουν παραδειγματικές κυρώσεις έναντι των οικονομικών φορέων που είναι υπεύθυνοι για απάτες και εκτροπές του εμπορίου που έχουν ως αποτέλεσμα την καταστρατήγηση του εμπάργκο που έχει επιβληθεί στις εισαγωγές βοείου κρέατος προέλευσης Ηνωμένου Βασιλείου[semigr ]

7. εφιστά την προσοχή της Επιτροπής στο γεγονός ότι το Ευρωπαϊκό Κοινοβούλιο επιφυλάσσεται της δυνατότητας να ερευνήσει τις κατηγορίες κακής διοίκησης στον τομέα αυτό, τόσο σε κοινοτικό όσο και σε εθνικό επίπεδο, και να συγκροτήσει εξεταστική επιτροπή[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στα κοινοβούλια των κρατών μελών.